**Guthrie** er en by og administrasjonssetet i Logan County i Oklahoma i USA, med 10 191 innbyggere (2010), en 2,7 prosent økningen fra innbyggertallet på 9 925 ved folketellingen i 2000.

Byen inngår i det urbane området i tilknytning til Oklahoma City og ligger rundt 50 km nord for denne.

Byen er i dag viktig på grunn av alle dens bygninger fra sluttet av 1800-tallet og begynnelsen av 1900-tall, særlig i viktoriansk stil, noe som gjør at den er registrert i National Register of Historic Places.

Historie
--------

Byen ble opprinnelig anlagt i mars 1887 som en stasjonsby kalt Deer Creek på Southern Kansas Railway, senere Atchison, Topeka and Santa Fe Railway. Navnet ble senere endret til Guthrie, etter juristen John Guthrie fra Topeka i Kansas.

Guthrie var administrasjonssetet for Oklahoma-territoriet, opprettet i 1890, og delstaten Oklahomas første hovedstad. Oklahoma-territoriet ble etablert for å frigjøre områder fra urinnvånerne, som ble fortrengt til Indianerterritoriet i den østlige delen av dagens delstat. Dette førte til en voldsom innvandring av ikke-indianske settlere i årene 1889-93, og byen vokste i løpet av disse årene til dagens størrelse. Det ble en moderne by, både arkitektonisk med bygninger i tegl og stein, men også med innlagt, offentlig vann og avløp, elektrisitet, offentlig kollektivtrafikk og parkeringshus i flere etasjer for hester og vogner. Byen ble derfor kalt «Queen of the Prairie» (Præriens dronning).

Guthrie hadde vekst som territoriets hovedstad, men denne kom i skyggen av den økende økonomiske betydningen som Oklahoma City opplevde tidlig på 1900-tallet. Oklahoma City hadde lyktes i å ble er jernbaneknutepunkt for flere jernbanesystemer og hadde fått etablert flere store virksomheter innen særlig kjøttpakking. Lederne i forretningslivet i Oklahoma City begynte tidlig å arbeide for at hovedstaden skulle flyttes til Oklahoma City etter at delstaten hadde blitt opprettet i 1907. I 11. juni 1910 ble det avholdt en egen fokeavstemning om spørsmålet, og 96 488 stemte for Oklahoma City, 31 031 for Guthrie og 8 382 for Shawnee.

Etter av hovedstadsfunksjonene ble flyttet, begynte en nedgangstid for Guthrie, med synkende folketall og den ble snart forbigått av Muskogee som Oklahomas nest største by, og senere også av Tulsa. Flyttingen ble oppretthold av Oklahomas høyesterett den 9. februar 1911 og av USAs høyesterett i 29. mai 1911.

Referanser
----------

1. ↑  Census Data for Guthrie Arkivert 20. april 2011 hos Wayback Machine. News-Leader.com
2. 1 2 3  Linda D. Wilson (2009). «Guthrie». Oklahoma Historical Society. Besøkt 31. mars 2015.
3. ↑  Franks, Kenny Arthur; Lambert, Paul F. (1997). *Oklahoma: The Land and Its People*. University of Oklahoma Press. s. 62. ISBN 978-0-8061-9944-3.
4. ↑  Coyle v. Smith, vol: 221, opinion: 559, 29. mai 1911, besøkt 31. mars 2015

Eksterne lenker
---------------

* (en) Offisielt nettsted Rediger på Wikidata

* (en) Guthrie, Oklahoma – kategori av bilder, video eller lyd på Commons Rediger på Wikidata
* (en) Innbyggertall 2010 - 2019 – United States Census Bureau

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames **·** MusicBrainz **·** GNIS **·** GNIS
 |